ശിവന്കുട്ടി രാജിെവച്ചൊഴിയേണ്ടിവരും ഡി.സി.സി തൊടുപുഴ: നിയമസഭ കൈയാങ്കളി കേസില് വിചാരണ നേരിടുന്ന മന്ത്രി വി. ശിവന്കുട്ടി രാജിവെക്കണമെന്നാവശ്യപ്പെട്ട് യു.ഡി.എഫ് നിയോജകമണ്ഡലം കമ്മിറ്റികളുടെ ആഭിമുഖ്യത്തില് ജില്ലയിലെ അഞ്ച് നിയോജക മണ്ഡലം ആസ്ഥാനങ്ങളിലും ധര്ണ സംഘടിപ്പിച്ചു. മന്ത്രി ശിവന്കുട്ടി സ്വയം രാജിവെച്ചൊഴിയേണ്ടിവരുമെന്ന് തൊടുപുഴ മിനി സിവില് സ്റ്റേഷന് മുന്നില് നടന്ന ധര്ണ ഉദ്ഘാടനം ചെയ്ത ഡി.സി.സി അധ്യക്ഷന് അഡ്വ. ഇബ്രാഹിംകുട്ടി കല്ലാര് പറഞ്ഞു. സുപ്രീംകോടതി വിധി വന്നശേഷവും മൗനം പാലിക്കുന്ന ജോസ് കെ. മാണിക്ക് കേരള കോണ്ഗ്രസിന്െറയും കെ.എം. മാണിയുടെയും പൈതൃകം അവകാശപ്പെടാന് ധാര്മികാവകാശമില്ലെന്നും അദ്ദേഹം പറഞ്ഞു. യു.ഡി.എഫ് നിയോജകമണ്ഡലം ചെയര്മാന് പി.എന്. സീതി അധ്യക്ഷത വഹിച്ചു. ജില്ല ചെയര്മാന് അഡ്വ. എസ്. അശോകന്, കണ്വീനര് പ്രഫ. എം.ജെ. ജേക്കബ്, മുസ്ലിം ലീഗ് ജില്ല പ്രസിഡന്റ് എം.എസ്. മുഹമ്മദ്, സി.പി. മാത്യു, കക്ഷിനേതാക്കളായ കെ. സുരേഷ് ബാബു, ടി.വി. പാപ്പു, സി.കെ. ശിവദാസ്, അഡ്വ. ജോസഫ് ജോണ്, വി. മോനിച്ചന്, ജോണ് നെടിയപാല, ഷിബിലി സാഹിബ്, ലീലാമ്മ ജോസ്, ടി.ജെ. പീറ്റര്, വി. താജുദ്ദീന്, ജാഫര്ഖാന് മുഹമ്മദ്, ടി.കെ. നവാസ് തുടങ്ങിയവര് സംസാരിച്ചു. മൂന്നാറില് കെ.പി.സി.സി മുന് വൈസ് പ്രസിഡന്റ് എ.കെ മണി, ഇടുക്കിയില് കെ. ഫ്രാന്സിസ് ജോര്ജ്, പീരുമേട്ടില് ജി. ബേബി, ഉടുമ്ബന്ചോലയില് ഇ.കെ. വാസു, അടിമാലിയില് എം.പി. സൈനുദ്ദീന് എന്നിവര് ധര്ണ ഉദ്ഘാടനം ചെയ്തു. ചിത്രം TDL101 DCC മന്ത്രി വി. ശിവന്കുട്ടി രാജിവെക്കണമെന്നാവശ്യപ്പെട്ട് തൊടുപുഴ മിനി സിവില്സ്റ്റേഷന് മുന്നില് നടന്ന ധര്ണ ഡി.സി.സി അധ്യക്ഷന് ഇബ്രാഹിംകുട്ടി കല്ലാര് ഉദ്ഘാടനം ചെയ്യുന്നു യുവജനവേദി ധര്ണ ഇന്ന് തൊടുപുഴ: കേരളത്തില് ട്രാന്സ്ജെന്ഡര് ആരോഗ്യ പോളിസി നടപ്പാക്കുക, അനന്യക്ക് നീതി ഉറപ്പാക്കുക എന്നീ ആവശ്യങ്ങളുന്നയിച്ച് യുവജനവേദി സംസ്ഥാനതലത്തില് നടത്തുന്ന പ്രചാരണ പരിപാടികളുടെ ഭാഗമായി വെള്ളിയാഴ്ച വൈകീട്ട് നാലിന് തൊടുപുഴ സിവില് സ്റ്റേഷന് പരിസരത്ത് ജില്ല കമ്മിറ്റി സായാഹ്ന ധര്ണ നടത്തും. സംസ്ഥാന പ്രസിഡന്റ് സച്ചിന് കെ. ടോമി ഉദ്ഘാടനം ചെയ്യും. റോഡ് നിര്മാണം: എം.പി കേന്ദ്രമന്ത്രിയെ കണ്ടു തൊടുപുഴ: പ്രധാനമന്ത്രി ഗ്രാമീണ് സഡക് യോജനയില്പ്പെടുത്തി കൂടുതല് റോഡുകള് കേരളത്തിന് അനുവദിക്കണമെന്നാവശ്യപ്പെട്ട് ഡീന് കുര്യാക്കോസ് എം.പി കേന്ദ്ര ഗ്രാമവികസന മന്ത്രി ഗിരിരാജ് സിങ്ങിനെ കണ്ടു. എം.പിമാരായ എന്.കെ. പ്രേമചന്ദ്രന്, ആേന്റാ ആന്റണി, തോമസ് ചാഴികാടന് എന്നിവരും ഉണ്ടായിരുന്നു. പി.എം.ജി.എസ്.വൈയില്പ്പെടുത്തി 1425 കി.മീ. റോഡാണ് കേരളത്തിന് അനുവദിച്ചത്. ഇത് അപര്യാപ്തമാണ്. റോഡ് നിര്മാണത്തിന് പുതുക്കി നിശ്ചയിച്ച മാനദണ്ഡങ്ങളില് മാറ്റം വരുത്തണമെന്നും സര്ഫസ് ഡ്രസിങ് നിര്മാണരീതി കേരളത്തിന് അനുയോജ്യമല്ലെന്നും റോഡുകളുടെ കയറ്റിറക്കം സംബന്ധിച്ച മാനദണ്ഡങ്ങളിലെ മാറ്റങ്ങള് ഇടുക്കിയുടെ സാഹചര്യങ്ങള്ക്ക് യോജിക്കുന്നതല്ലെന്നും മന്ത്രിയെ അറിയിച്ചു. ആവശ്യങ്ങള് അനുഭാവപൂര്വം പരിഗണിക്കാമെന്ന് മന്ത്രി ഉറപ്പുനല്കിയതായും എം.പി പറഞ്ഞു.